# దక్షిణ ఆర్కాట్

దక్షిణ ఆర్కాట్ జిల్లా మ్యాప్
**దక్షిణ ఆర్కాట్ జిల్లా,** బ్రిటిష్ ఇండియాలోని మద్రాస్ ప్రెసిడెన్సీలో ఒక జిల్లా. ఇది భారతదేశం, తమిళనాడు రాష్ట్రం లోని కడలూరు, కళ్లకురిచ్చి, విలుప్పురం జిల్లాల ప్రాంతాలన్నీ అప్పట్లో ఈ సౌత్ ఆర్కాట్ జిల్లా పరిధిలో ఉండేవి. ఈ జిల్లా ఎనిమిది తాలూకాలుగా విభజించబడింది. దీని విస్తీర్ణం మొత్తం 13,150 చ.కి.మీ. (5,217 చ.మై) దీని పరిపాలనా ప్రధాన కార్యాలయం కడలూరు పట్టణం.

పురాతన కాలంలో, దక్షిణ ఆర్కాట్ చోళ, పల్లవ రాజ్యాలలో భాగంగా ఉండేది. 1690లో బ్రిటిష్ ఈస్ట్ ఇండియా కంపెనీ కడలూరు సమీపంలోని ఫోర్ట్ సెయింట్ డేవిడ్ వద్ద ఒక కర్మాగారాన్ని స్థాపించినప్పుడు ఈ జిల్లాలో బ్రిటిష్ వారి ఉనికి ప్రారంభమైంది. దక్షిణ ఆర్కాట్, బ్రిటిష్ ఫ్రెంచ్, బ్రిటిష్ టిప్పు సుల్తాన్ మధ్య ఘర్షణలకు వేదికగా నిలిచింది. 1781లో బ్రిటిష్ వారు పరిపాలనను స్వాధీనం చేసుకుని 1801లో పూర్తి సార్వభౌమత్వాన్ని స్థాపించారు. ఇక్కడి ఆర్థిక వ్యవస్థ ఎక్కువగా వ్యవసాయ ఆధారితమైంది. దక్షిణ ఆర్కాట్ నైవేలిలోని లిగ్నైట్ గనులకు ప్రసిద్ధి చెందింది.

## చరిత్ర

దక్షిణ ఆర్కాట్ అనేది ఆర్కాట్ మొఘల్ ప్రావిన్స్ (*సుబా*) దక్షిణ భాగం. పురాతన కాలంలో, దక్షిణ ఆర్కాట్ ఉత్తర భాగం పల్లవుల పాలనలో ఉండగా, దక్షిణ భాగం సాంప్రదాయ చోళ మాతృభూమిలో ఒక భాగంగా ఉంది. 14వ శతాబ్దంలో, దక్షిణ ఆర్కాట్‌ను ఢిల్లీ సుల్తానేట్ తరువాత విజయనగర రాజులు స్వాధీనం చేసుకున్నారు. 1646లో, దక్షిణ ఆర్కాట్‌ను బీజాపూర్ సుల్తానులు స్వాధీనం చేసుకున్నారు. వారు 1676 వరకు పాలించారు. తరువాత మరాఠాలు దీనిని వశం చేసుకున్నారు. 1698లో మొఘల్ చక్రవర్తి ఔరంగజేబు జింజీని స్వాధీనం చేసుకుని దక్షిణ ఆర్కాట్‌పై తన పాలనను స్థాపించాడు.

బ్రిటిష్ వారి ఉనికి 1682 నాటిది. ఆ సమయంలో బ్రిటిష్ ఈస్ట్ ఇండియా కంపెనీ కడలూరు, కనిమేడులలో ఒక కర్మాగారాన్ని స్థాపించింది. ఈ రెండూ విఫలమైనప్పుడు, కంపెనీ కడలూరు సమీపంలోని ఫోర్ట్ సెయింట్ డేవిడ్ వద్ద మరొక కర్మాగారాన్ని స్థాపించింది. 1746 నుండి మద్రాసును ఫ్రెంచ్ ఇండియా కంపెనీ స్వాధీనం చేసుకున్నప్పటి నుండి, 1752 వరకు ఫోర్ట్ సెయింట్ డేవిడ్ మద్రాస్ ప్రెసిడెన్సీకి తాత్కాలిక రాజధానిగా పనిచేసింది. 1758 నుండి 1760 వరకు ఫ్రెంచ్ వారు కడలూరును స్వాధీనం చేసుకున్నారు. తరువాత బ్రిటిష్ వారు దానిని తిరిగి స్వాధీనం చేసుకున్నారు. 1767 నుండి 1790 వరకు, హైదర్ అలీ, అతని కుమారుడు టిప్పు సుల్తాన్ ఈ ప్రాంతంపై పదేపదే దాడులు చేశారు.1801లో కర్ణాటక నవాబు ఆర్కాట్ *సుబాను* బ్రిటిష్ ఈస్ట్ ఇండియా కంపెనీకి అప్పగించాడు, తరువాత జిల్లాను ఉత్తర ఆర్కాట్, దక్షిణ ఆర్కాట్‌గా విభజించాడు. 1993 సెప్టెంబరు 30న, దక్షిణ ఆర్కాట్ జిల్లాను కడలూరు జిల్లా, విల్లుపురం జిల్లాలుగా విభజించారు. కడలూరు పూర్వపు దక్షిణ ఆర్కాట్ జిల్లాకు రాజధానిగా ఉండేది.

## పరిపాలన

దక్షిణ ఆర్కాట్ జిల్లా నాలుగు ఉపవిభాగాలుగా విభజించబడింది:

* పెన్నత్తూరు ఉపవిభాగం: తిండివనం తాలూకా, తిరువణ్ణామలై (పాక్షికంగా: పెన్నాథూర్) తాలూకా, విల్లుపురం తాలూకా.
* తిరుక్కోయిలూర్ సబ్-డివిజన్: కళ్లకురిచి తాలూకా, తిరుక్కోయిలూర్ తాలూకా.
* చిదంబరం సబ్ డివిజన్: చిదంబరం, వృద్ధాచలం తాలూకాలు
* కడలూరు ఉప విభాగం: కడలూరు తాలూకా.

## తాలూకాలు

1901 నాటికి, దక్షిణ ఆర్కాట్ జిల్లా ఎనిమిది తాలూకాలుగా ఉపవిభజన చేయబడింది:

* చిదంబరం (విస్తీర్ణం: 1,040 చ.కి.మీ. (402 చ.మై); ప్రధాన కార్యాలయం: చిదంబరం)
* కడలూరు (విస్తీర్ణం: 1,160 చ.కి.మీ. (448 చ.మై); ప్రధాన కార్యాలయం: కడలూరు)
* కళ్లకురిచి (విస్తీర్ణం: 2,260 చ.కి.మీ. (873 చ.మై); ప్రధాన కార్యాలయం: కళ్లకురిచి)
* తిండివనం (విస్తీర్ణం: 2,110 చ.కి.మీ. (816 చ.మై); ప్రధాన కార్యాలయం: తిండివనం)
* తిరుక్కోయిలూర్ (విస్తీర్ణం: 1,510 చ.కి.మీ. (584 చ.మై); ప్రధాన కార్యాలయం: తిరుక్కోయిలూర్)
* తిరువణ్ణామలై (విస్తీర్ణం: 2,610 చ.కి.మీ. (1,009 చ.మై); ప్రధాన కార్యాలయం: తిరువణ్ణామలై)
* విల్లుపురం (వైశాల్యం:1,320 చ.కి.మీ. (509 చ.మై); ప్రధాన కార్యాలయం: విల్లుపురం)
* వృద్ధాచలం (విస్తీర్ణం: 1,490 చ.కి.మీ. (576 చ.మై); ప్రధాన కార్యాలయం: వృద్ధాచలం)
* పన్రుతి; ప్రధాన కార్యాలయం: పన్రుతి

## జనాభా

1901లో దక్షిణ ఆర్కాట్ జనాభా 2,349,894, మద్రాస్ ప్రెసిడెన్సీలో మూడవ అత్యధిక జనాభా కలిగిన జిల్లా. జనాభాలో 94 శాతం హిందువులు, 3 శాతం ముస్లింలు, 3 శాతం క్రైస్తవులు, వీరిలో 92 శాతం రోమన్ కాథలిక్కులు . తమిళం అధికారిక భాష.

## ఆర్థిక వ్యవస్థ

జిల్లా ఆర్థిక వ్యవస్థ ఎక్కువగా వ్యవసాయాధారితమైంది. 19వ శతాబ్దం ప్రారంభంలో పోర్టో నోవోలో పోర్టో నోవో ఐరన్ వర్క్స్ అనే ఇనుప గనిని స్థాపించడానికి ప్రయత్నాలు జరిగాయి కానీ ఇంధనం లేకపోవడం వల్ల విఫలమయ్యాయి. జిల్లాలోని అతి ముఖ్యమైన పారిశ్రామిక యూనిట్లు నెల్లికుప్పం, తిరువెన్నైనల్లూర్‌లోని తూర్పు భారత డిస్టిలరీస్ కర్మాగారాలు. చిదంబరం పత్తి, పట్టు నేతకు ముఖ్యమైన కేంద్రంగా ఉంది.

## మూలాలు